# Mayar Sherif

Mayar Sherif (El Caire, 5 de maig de 1996) és una tennista egípcia. Va guanyar un títol individual al WTA Tour, a l'Emilia-Romagna Open 2022, en què va derrotar a la primera cap de sèrie i número 7 del món, Maria Sakkari. També ha guanyat sis títols WTA 125 individuals i un títol de dobles al WTA Challenger Tour juntament amb nou títols individuals i sis títols de dobles al Circuit Femení ITF. És la germana petita de Rana Sherif Ahmed.

## Trajectòria

Sherif va estudiar els seus dos darrers anys de carrera a la Universitat Pepperdine de Malibú, i es va graduar el 2018 amb una llicenciatura en ciències en medicina de l'esport. Va formar part de l'equip de tennis de la universitat i va ser All-American el 2017 i el 2018, i la Jugadora de l'any de la West Coast Conference el 2018. Va arribar a les semifinals del torneig individual de la National Collegiate Athletic Association del 2018 i va acabar la seva temporada sènior en l'11a posició en individuals.
Sherif va debutar en individuals al WTA Tour a l'Open de Praga 2020. Va ser la primera jugadora egípcia en un quadre principal d'un torneig de Grand Slam, al torneig de Roland Garros 2020, on es va enfrontar a la segona cap de sèrie i número 3 del món, Karolína Plíšková, perdent en tres sets. Va tornar a fer història per al tennis egipci a l'Open d'Austràlia del 2021, convertint-se en la primera dona del seu país a guanyar un partit del quadre principal de Grand Slam però després va haver-se de retirar en segona ronda per lesió.
També es va convertir en la primera dona egípcia a classificar-se per als Jocs Olímpics, després de guanyar els Jocs Panafricans de 2019, i arribar a una final del torneig WTA a Cluj-Napoca, on en individual, va derrotar a Alizé Cornet, Alex Eala, Kristína Kučová i Mihaela Buzărnescu, però va perdre a la final davant Andrea Petkovic. En dobles, amb Katarzyna Piter, va perdre a la final davant Natela Dzalamidze i Kaja Juvan. Com a resultat, va entrar en el top 100 al número 97 del món el 9 d'agost de 2021, la primera dona egípcia en fer-ho.
Al Masters de Madrid del 2023, es va convertir en la primera jugadora egípcia a arribar a uns quarts de final de la WTA 1000. Va guanyar el seu segon títol WTA 125 al Torneig de València dues setmanes després del seu triomf a la WTA 125 al Campionat Internacional de Makarska 2023.

## Referències

* ↑ https://www.arabnews.com/node/2324471/tennis
* ↑ «Sherif wins Parma to become first Egyptian WTA champion».
* ↑ «Fresno State Sisters Team Up to Shock No. 5 Doubles Team». Mountain West, 26-05-2016. [Consulta: 13 agost 2020].
* ↑ «Mayar Sherif - Women's Tennis» (en anglès). Pepperdine University Athletics. [Consulta: 9 octubre 2020].
* ↑ Macpherson, Alex. «Zarazua, Sherif qualify for Roland Garros, score national milestones», 25-09-2020. [Consulta: 29 setembre 2020].
* ↑ Kane, David. «Pliskova solves Sherif to pass first hurdle in Paris». WTA, 29-09-2020. [Consulta: 29 setembre 2020].
* ↑ «Mayar Sherif delights fans as she creates history at Australian Open 2021», 09-02-2021. [Consulta: 10 febrer 2021].
* ↑ «Sherif makes history at the AO 2021». [Consulta: 9 febrer 2021].
* ↑ «Sherif breaks new ground at the AO 2021». [Consulta: 9 febrer 2021].
* ↑ «Egyptian Sherif withdraws from French Open with foot fracture». , 25-05-2022.
* ↑ «Egypt's Mayar Sherif makes history as first female tennis player to qualify for Olympics in 2021», 25-09-2020.
* ↑ «Mayar Sherif and Mohamed Safwat Become First Ever Egyptian Olympic Tennis Competitors». , 30-08-2019 [Consulta: 13 agost 2020].
* ↑ «Insider Wrap: Sherif makes history for Egypt as Collins, Petkovic shine». Women's Tennis Association.
* ↑ «Trailblazer Sherif becomes first Egyptian in WTA final; to face Petkovic in Cluj-Napoca».
* ↑ «Billie Jean King Cup - Player Profile: Maiar Sherif Ahmed Abdel-Aziz». Arxivat de l'original el 2022-10-02. [Consulta: 27 juliol 2023].
* ↑ «Mayar Sherif Makes History Again, Reaches Madrid Open Quarter-Finals | Egyptian Streets», 01-05-2023.
* ↑ «Mayar Sherif's Spanish roots help her feel at home in Madrid».
* ↑ https://www.wtatennis.com/news/3534806/sherif-saves-six-championship-points-wins-makarska-125-title
* ↑ https://www.wtatennis.com/news/3543376/sherif-triumphs-in-valencia-wins-second-wta-125-title-in-two-weeks
* ↑ https://www.wtatennis.com/news/3544347/rankings-watch-boulter-sherif-reach-career-highs

## Enllaços externs

* Mayar Sherif a la WTA (anglès)
* Mayar Sherif al web de la Federació Internacional de Tennis (anglès)
* Mayar Sherif al lloc web de la Billie Jean King Cup (anglès)